ས་པ་དངོས་གཞི་ནི། ལུང་མ་མོ་ལས། སངས་རྒྱས་ཆོས་དང་དགེ་འདུན་དང༌། །མཁན་པོ་སློབ་
དཔོན་བསྙེན་རྫོགས་འདོད། །ཡོ་བྱད་ཡོངས་སུ་དག་པ་དང༌། །གསོལ་དང་ལས་ནི་མངོན་སུམ་
མོ། །ཞེས་མངོན་གྱུར་བཅུ་ཚང་བ་ལས། བསྙེན་རྫོགས་ཀྱི་སྡོམ་པ་སྐྱེ་བར་གསུང་པས། སངས་
རྒྱས་མངོན་གྱུར་པ་ནི་སྟོན་པའི་སྐུ་གཟུགས་རབ་གནས་ལེགས་པར་ཆགས་པ་གཅིག་དཔང་བོའི་
ཚུལ་དུ་བཞུགས་དགོས་ན། སྐུ་གཟུགས་ཁྱད་པར་ཅན་བཞུགས་པ་འདི་ཚང༌། ལུང་གི་ཆོས་ལ་
ལས་ཀྱི་ཆོ་ག་མ་ཉམས་པ་ཡོད་པ་དང༌། རྟོགས་པའི་ཆོས་འགོག་ལམ་གྱི་བདེན་པ་འཕགས་རྒྱུད་
ལ་མངའ་ཞིང༌། མཁན་སློབ་ཀྱི་རྒྱུད་ལ་ཡང་བསླབ་པ་གསུམ་གྱིས་བསྡུས་པ་མངའ་བས་ན་ཆོས་
དཀོན་མཆོག་ཚང༌། དགེ་འདུན་གྲངས་ཚང་བ་ཁ་སྐོང་གི་ཆོས་དང་ལྡན་པ་མི་མཐུན་པ་གཉིས་དང་
བྲལ་བ་དགོས་པས་ན་དེ་ཡང་ལེགས་པར་ཚང༌། མཁན་པོ་བསྟན་མཁས་ཀྱི་ཡོན་ཏན་གཉིས་དང་
ལྡན་པ་གསང་སྟོན་ལྐོག་ཏུ་བར་ཆད་དྲིས་པའི་ཆོ་ག་ལ་མཁས་པ། འགྲོ་བ་བཞི་དང་བྲལ་བ། སློབ་
དཔོན་ཁ་སྐོང་འོས་ཤིང་དགེ་འདུན་གྱི་དབུས་སུ་ཆོ་ག་ལེགས་པར་བརྡ་སྤྲོད་ནུས་པ་ཅིག་དགོས་
པ་རྣམས་ཀྱང་ལེགས་པར་ཚང༌། བསྙེན་པར་རྫོགས་པར་འདོད་པ་མངོན་དུ་གྱུར་པ་ནི་ཁྱོད་རང་
57

ཀུན་མཁྱེན་གསུང་འབུམ་༼བ༽
ལ་ཟེར་བ་ཡིན་པས་དེ་ལ་ལུས་དང་བསམ་པའི་རྟེན་གཉིས་ལས་ལུས་ཀྱི་རྟེན་གླིང་གསུམ་གང་དུ་
སྐྱེས་ཤིང་སྐྱེས་པའི་མཚན་དང་ལྡན་པ། དགེ་ཚུལ་ཡན་ཆད་ལེགས་པར་ཐོབ་ཅིང་རྒྱུད་ལ་ལྡན་པ།
དངོས་དང་བསམ་པའི་སྒོས་ལུས་ནར་སོན་པ། རྒྱུ་ཚོགས་དུ་མ་ཚང་བ་དགོས་ན་དེ་ཡང་ཚང༌།
བསམ་པའི་རྟེན་ལ་མང་དུ་ཡོད་ཀྱང༌། གཙོ་བོར་ངེས་འབྱུང་གི་ཚུལ་ཁྲིམས་རྣམ་དག་ཡིན་པས་
མྱང་འདས་ཀྱི་བསམ་པ་བརྟན་པོས་ཟིན་པ་ནི་འཁོར་བའི་ཉེས་དམིགས་བསམ་པས་འཁོར་བ་
མཐའ་དག་སྡུག་བསྔལ་གྱི་རང་བཞིན་ཏུ་ཤེས་ཏེ། དེ་ལས་ཐར་བའི་སངས་རྒྱས་ཀྱི་གོ་འཕང་སྒྲུབ་
དགོས། དེའི་ཕྱིར་དུ་བསྙེན་རྫོགས་ཀྱི་སྡོམ་པ་བླངས་ལ་ཇི་སྲིད་མ་ཤིའི་བར་དུ་བསྲུང་སྙམ་པའི་
ངེས་འབྱུང་གི་བསམ་པ་ཁྱད་པར་ཅན་བསྐྱེད་པར་མཛོད། རྒྱུའི་ཀུན་སློང་ཡང་སྙིང་ཐག་པ་ནས་
སྡོམ་པ་ལེན་པར་འདོད་པ། དངོས་གཞིའི་དུས་སུ་ཐོབ་པའི་དུས་ཤེས་པ་ལྔ་དང་བྲལ་བ་དགོས་ན་
དེ་རྣམས་ཀྱང་ཚང་རུང་དུ་ཡོད། ཡོད་བྱད་མངོན་གྱུར་པ་ཆོས་གོས་རྣམ་གསུམ། གདིང་བ་ལྷུང་
བཟེད་ཆུ་ཚག་དང་བཅས་པ་མཁན་པོའི་གསུངས་གི་བྱིན་གྱིས་བརླབས་ཤིང་གནང་བ་དགོས་
ན་དེ་ཡང་ཚང༌། ཡོངས་སུ་དག་པ་མངོན་དུ་གྱུར་པ་ཕྱི་ནང་གཉིས་ཀར་བར་ཆད་དྲིས་ཤིང་མེད་
པར་ལན་བཏབ་པས་ཚང༌། གསོལ་བ་མངོན་དུ་གྱུར་པ་དགེ་འདུན་ཁྱད་པར་གསུམ་ལྡན་ལ་ལན་
གསུམ་གསོལ་པ་བཏབ་པས་ཚང༌། ལས་མངོན་དུ་གྱུར་པ་གསོལ་བ་དང་བཞིའི་ལས་ཚང་ལ་མ་
ནོར་མ་འཁྲུགས་པ། ད་ལྟ་ཉིད་དུ་བྱེད་པ་ཁྱེད་རང་དཀོན་མཆོག་གསུམ་རྟེན་བཅས་མཁན་སློབ་
དགེ་འདུན་དང་བཅས་བ་ལ་མོས་གུས་ཁྱད་པར་ཅན་བསྐྱེད། བདག་གིས་སེམས་ཅན་ཐམས་ཅད་
ཀྱི་དོན་དུ་སངས་རྒྱས་ཀྱི་གོ་འཕང་ཐོབ་པར་བྱ། དེའི་ཕྱིར་དུ་བསྙེན་རྫོགས་ཀྱི་སྡོམ་པ་བླང་ནས་
བསྲུང་སྙམ་པའི་ངེས་འབྱུང་གི་སེམས་དུང་དུང་བསྐྱེད་པར་མཛོད། རྗེས་ཟློས་མི་འཚལ། དེ་ནས་བསྒྲུབ་བྱ་ཕ་གུ་
དང་རྩྭའི་སྟེང་དུ་ཙོག་པུར་འདུག་ཏུ་བཅུག་ལ་འདི་སྐད་ཅེས། དགེ་འདུན་རྣམས་སྤྱོད་ལམ་བསྟུན་ནས་གསོལ་བའི་ལས་
ལ་ཐུགས་གཏད་པར་ཞུ་ཞིང༌། ཆད་ལྷག་བྱུང་ན་གསོ་བར་ཞུ། དགེ་འདུན་བཙུན་པ་རྣམས་གསན་
58

འདུལ་བའི་ལས་ཆོག་ཉེར་མཁོ་བསྡུས་པ།
དུ་གསོལ། མིང་འདི་ཞེས་བགྱི་བ། མཁན་པོ་མིང་འདི་ཞེས་བགྱི་བས་དགེ་འདུན་ལས་བསྙེན་པར་
རྫོགས་པར་འཚལ་ན། མིང་འདི་ཞེས་བགྱི་བ། མཁན་པོ་མིང་འདི་ཞེས་བགྱི་བས། དགེ་འདུན་
ལས་བསྙེན་པར་རྫོགས་པར་གསོལ་ཏེ། སྐྱེས་པའང་ལགས། སྐྱེས་པའི་དབང་པོ་དང་ལྡན། ལོ་
ཉི་ཤུ་ཡང་ལོན། འདིའི་ཆོས་གོས་གསུམ་དང་ལྷུང་བཟེད་ཀྱང་ཚང༌། བར་ཆད་ཀྱི་ཆོས་རྣམས་
ཀྱང་ཡོངས་སུ་དག་གོ ཞེས་ཁོ་ན་ཉིད་མཆིས་ཏེ། མིང་འདི་ཞེས་བགྱི་བ་མཁན་པོ་མིང་འདི་ཞེས་
བགྱི་བས། དགེ་འདུན་ལས་བསྙེན་པར་རྫོགས་པར་གསོལ་ནས་གལ་ཏེ་དགེ་འདུན་གྱིས་དུས་ལ་
བབ་ཅིང་བཟོད་ན་དགེ་འདུན་གྱིས་གནང་བར་མཛོད་ཅིག་དང་། དགེ་འདུན་གྱིས་མིང་འདི་ཞེས་
བགྱི་བ། མཁན་པོ་མིང་འདི་ཞེས་བགྱི་བས་བསྙེན་པར་རྫོགས་པར་མཛོད། འདི་ནི་གསོལ་བའོ།
གསོལ་བའི་ལས་གྲུབ། བརྗོད་པ་དང་པོའི་ལས་ལ་ཐུགས་གཏང་པར་ཞུ། དགེ་འདུན་བཙུན་པ་
རྣམས་གསན་དུ་གསོལ། མིང་འདི་ཞེས་བགྱི་བ། མཁན་པོ་མིང་འདི་ཞེས་བགྱི་བས་དགེ་འདུན་
ལས་བསྙེན་པར་རྫོགས་པར་འཚལ་ན། མིང་འདི་ཞེས་བགྱི་བ། མཁན་པོ་མིང་འདི་ཞེས་བགྱི་བས།
དགེ་འདུན་ལས་བསྙེན་པར་རྫོགས་པར་གསོལ་ཏེ། སྐྱེས་པ་ཡང་ལགས། སྐྱེས་པའི་དབང་པོ་དང་
ལྡན། ལོ་ཉི་ཤུ་ཡང་ལོན། འདིའི་ཆོས་གོས་གསུམ་ལྷུང་བཟེད་ཀྱང་ཚང༌། བར་ཆད་ཀྱི་ཆོས་རྣམས་
ཀྱང་ཡོངས་སུ་དག་གོ། ཞེས་ཁོ་ན་ཉིད་མཆིས་ཏེ། མིང་འདི་ཞེས་བགྱི་བ་འདི། མཁན་པོ་མིང་
འདི་ཞེས་བགྱི་བས་དགེ་འདུན་ལས་བསྙེན་པར་རྫོགས་པར་གསོལ་ནས་དེས་སླད་དུ་དགེ་འདུན་
གྱི་མིང་འདི་ཞེས་བགྱི་བ་འདི་མཁན་པོ་མིང་འདི་ཞེས་བགྱི་བས་བསྙེན་པར་རྫོགས་པར་མཛད་
ན་ཚེ་དང་ལྡན་པ་གང་དག་མིང་འདི་ཞེས་བགྱི་བ་མཁན་པོ་མིང་འདི་ཞེས་བགྱི་བས་བསྙེན་པར་
རྫོགས་པར་མཛད་པར་བཟོད་པ་དེ་དག་ནི་ཅང་མ་གསུངས་ཤིག །གང་དག་མི་བཟོད་པ་དེ་དག་
ནི་གསུངས་ཤིག བརྗོད་པ་དང་པོ་ཐལ། གཉིས་པའི་ལས་ལ་ཐུགས་གཏད་པར་ཞུ། བྱས་ལ་གཉིས་པ་
༅། གསུམ་པའི་སྐབས་སུ་ཆོ་ག་འདི་ལ་དུམ་བུ་གསུམ་ཡོད་པ་ལས། མཆིས་ཏེ་ཞེས་པ་ཡན་ཆད་
59

ཀུན་མཁྱེན་གསུང་འབུམ་༼བ༽
ངོ་བོ་བརྗོད་པ། གསོལ་ནས་ཞེས་པ་ཡན་ཆད་བྱ་བ་བརྗོད་པ། དེའི་སླད་དུ་ཞེས་པ་བྱེད་པ་བརྗོད་
པ། འདིའི་སྐབས་སུ་ངེད་ཀྱི་སེ་གོལ་གྱི་སྒྲ་བྱེད་དེའི་དུས་སུ་སྡོམ་པ་རྣམ་པར་དག་པ་སྐྱེས་སྙམ་པ་
མཛོད། བྱས་ལ་གསུམ་པ་བྱེད། དེའི་དངོས་གཞིའི་ལས་གྲུབ་མཇུག་སྡུད་ལ་ཐུགས་གཏད་པར་ཞུ། དགེ་
འདུན་གྱིས་བཟོད་ཅིང་གནང་ནས། དགེ་འདུན་གྱིས་མིང་འདི་ཞེས་བགྱི་བ། མཁན་པོ་མིང་འདི་
ཞེས་བགྱི་བས་བསྙེན་པར་རྫོགས་པར་མཛད་ལགས་ཏེ། འདི་ལྟར་ཅང་མི་གསུངས་པའི་དེ་དེ་
བཞིན་དུ་འཛིན་ཏོ། །དེ་རྣམས་ཀྱིས་དངོས་གཞིའི་ཆོ་ག་གྲུབ་པའི། ཆོ་གའི་སྐབས་སུ་བསྒྲུབ་བྱ་
གཅིག་ལ་ཁོ་ན་ཉིད་གཉིས་ལ་ཁོང་དག །གསུམ་ལ་ཁོང་རྣམས་ཞེས་པའི་ཚིག་ཕྲད་སྦྱོར།
གསུམ་པ་འཇུག་ཆོག་གཉིས་ལས་དུས་གོ་བརྗོད་པ་ནི། དགེ་སློང་ཆེ་གེ་མོས་མཛད་པར་
ཞུ། ཞེས་བརྗོད། དགེ་སློང་དེས་ཀྱང་ཉི་མ་རྫོགས་པའི་སར་ཕྱིན་ཏེ་ཐུར་མ་སོར་བཞིའི་གྲུབ་ཚོད་གཞོལ་ལ། ཐུར་མ་དེ་ཙམ་ལ་སྐྱེས་བུ་སོར་རེ་
ལ་རྐང་པ་རེའི་ཐ་སྙད་ངེས་པར་བྱས་ཏེ། བསྒྲུབ་བྱ་ལ་ཕྱག་གསུམ་འཚལ་དུ་བཅུག་ཏེ་འདི་སྐད་ཅེས། དེ་ལྟར་སྦྱོར་དངོས་ཀྱིས་ཁྱོད་
ཀྱི་དགེ་སློང་གི་སྡོམ་པ་ཐོབ་པ་ཡིན། མཇུག་ཆོག་ལ་གཉིས་ཡོད་པའི་དང་པོ་དུས་གོ་བརྗོད་པ་ནི།
ཁྱེད་རང་ལ་གྲིབ་མ་སོར་གཅིག་ཡན་ཆད་ཀྱི་རྒན་པའི་དགེ་སློང་རྣམས་བསྙེན་བཀུར་གྱི་གནས་
ཡིན། དེ་ལས་གཞོན་པ་རྣམས་བསྙེན་བཀུར་གྱི་གནས་མ་ཡིན། བསྙེན་བཀུར་རང་གི་ངོ་བོ་གྲལ་
གོང་དུ་འཇོག་པ། རྙེད་པ་དང་པོར་འབུལ་བ་སྔོན་དུ་ཕྱག་དང་ལྡང་བ་བྱེད་པ་སོགས་ཡིན། དེ་ཡང་
གང་ལས་གོ་ཞིང་རིགས་པར་འགྱུར་བ་ནི། ད་ལོའི་ལོ་འདི་ལོ་ཆེ་གེ་མོ་ཡིན། དེ་ལ་ཡང་དེ་དག་ནི་
ལྔའོ་ཞེས་སོགས་གསུང་བ་ལྟར་དུས་ཚིག་ལ་ལྔ་ལས་དགུན་གྱི་དུས་ལྟ་བུ་ཡིན། དེ་ལ་ཡང་ཟླ་བ་
འདིས་ཡར་ངོ་ཚེས་འདི། དེ་ཡང་ཉིན་མོའི་དུས་ཚོད་ཀྱི་ཚེ། དེའི་སྐྱེས་བུ་འདི་དང་ཆང་པ་འདིའི་
ཚོད་དུ་ཁྱེད་ཀྱི་དགེ་སློང་གི་སྡོམ་པ་ཐོབ་པ་ཡིན་པས་བསྙེན་བཀུར་གྱི་གནས་རྣམས་ལ་བསྙེན་
བཀུར་སྟོབས་གནས་མིན་པ་རྣམས་ཀྱིས་བསྙེན་བཀུར་བྱས་པ་དང་དུ་ལོང༌། ད་ཐམས་ཅད་མྱང་
འདས་ཀྱི་བསམ་པས་ཟིན་པ་བྱས་པས་སངས་རྒྱས་ཀྱི་གོ་འཕང་ཐོབ་པར་འགྱུར་བའི་ཕན་ཡོན་
60

འདུལ་བའི་ལས་ཆོག་ཉེར་མཁོ་བསྡུས་པ།
ཡོད་པའི་ཕྱག་ལེན་ལ་ཐེབ་པར་མཛོད། མཇུག་ཆོག་གཉིས་པ་སློབ་དཔོན་གྱི་གསུངས་པར་
འགྱུར་པའི་དེར་གསན་པར་ཞུ། དེ་དག་ནི་ལྔའོ། དགུན་གྱིས་དུས་དང་། དཔྱིད་ཀྱི་དུས་དང༌། དབྱར་
གྱི་དུས་དང༌། དབྱར་ཐུང་ངུའི་དུས་དང༌། དབྱར་རིང་བོའི་དུས་སོ། །ཞེས་པའི་སྐབས་སུ་དུས་གོ་བརྗོད་ཚུལ་ནི།
དགུན་དུས། དཔྱིད་དུས། དབྱར་ཙམ་གྱི་དུས། དབྱར་ཐུང་ངུའི་དུས། དབྱར་རིང་པོའི་དུས་དང་ལྔ་
ལས། ཧོར་ཟླ་བཅུ་པའི་ཚེ་བཅུ་དྲུག་ནས། ཧོར་ཟླ་གཉིས་པའི་ཚེས་བཅོ་ལྔའི་བར་དགུན་དུས། དེ་
ནས་དྲུག་པའི་བཅོ་ལྔའི་བར་དུ་དཔྱིད་དུས། དེ་ནས་བདུན་པའི་བཅོ་ལྔའི་བར་དབྱར་ཙམ། བདུན་
པའི་བཅུ་དྲུག་གི་ཉིན་ཞག་གཅིག་པུ་དབྱར་ཐུང་ངུ། དེ་ནས་བཅུ་བའི་བཅོ་ལྔའི་བར་དབྱར་རིང་
བོའི་དུས་ཡིན་པའི་གང་ཡིན་ངེས་པར་བྱས་ཏེ་བརྗོད་དགོས་སོ། །དེ་ནས་ལས་བྱེད་པ་གཉིས་པ་
གདམས་ངག་བརྗོད་པ་ནི། བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་ཡང་དག་པར་
བསྙེན་
རྫོགས་པའི་སངས་རྒྱས་ཐམས་ཅད་མཁྱེན་ཅིང་གཟིགས་པ་དེས་དེ་ལྟར་རབ་ཏུ་བྱུང་ཞིང༌།
པར་རྫོགས་པ་རྣམས་ཀྱི་ཚངས་པར་སྤྱོད་པའི་གནས་བཞི་ལ་བརྟེན་དགོས་པར་གསུངས་ཏེ། བཞི་
གང་ཞེ་ན། གོས་ཕྱག་དར་ཁྲོད་པ། ཟས་བསོད་སྙོམས་པ། གནས་ཤིང་དྲུང་བ། སྨན་བཀུས་ཏེ་བོར་
པ། དེ་བཞི་ལ་གནས་ན། དགེ་སློང་ལེགས་པར་གསུངས་པའི་ཆོས་འདུལ་བ་ལ་རབ་ཏུ་བྱུང་བ་
དང༌། བསྙེན་པར་རྫོགས་པ་དགེ་སློང་གི་ངོ་བོར་འགྱུར་རོ། །མིང་འདི་ཞེས་བགྱིས་པ་ཁྱོད་ཇི་སྲིད་
འཚོའི་བར་དུ་གནས་བཞི་པོ་འདིའི་འཚོ་བར་སྤྲོའམ། དེས་སྤྲོའོ་བྱ། བྱུང་ཡང་ལོངས་སྤྱོད་མི་ནུས་
པ་དང༌། ངལ་ཞིང་དུབ་པའི་མཐའ་སྤངས་པ། འདིར་འབད་པའི་རྩོལ་མེད་དུ་རྙེད་ན་དེ་ཡང་དར་ལ་
སོགས་པ་དང༌། འབྲས་ཆན་ལ་སོགས་པ་དང༌། ཁང་བ་བརྩེགས་པ་ལ་སོགས་པ་དང༌། ཞུན་མར་
ལ་སོགས་པ་དགེ་འདུན་ནམ་གང་ཟག་ལས་རྙེད་ན་དེ་ཡང་ཁྱོད་ཀྱིས་ལོང་ལ་ཚོད་ཟིན་པར་གྱིས་
ཤིག །ཇི་ལྟར་ཁྱོད་གནས་འདི་ལྟ་བུ་ལ་དམ་བཅའ་འམ། དེས་དམ་བཅའ་ལགས་བྱ། བསྲུང་བྱ་
ཚུལ་ཁྲིམས་རྣམ་དག་ལ་གདམས་པ་ནི། བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་
61

ཀུན་མཁྱེན་གསུང་འབུམ་༼བ༽
ཡང་དག་པར། ཞེས་པ་ནས། མཁྱེན་ཅིང་གཟིགས་པ་དེས་དེར་རབ་ཏུ་བྱུང་བ་ལ་བསྙེན་པར་རྫོགས་
པའི་དགེ་སློང་གི་ལྟུང་བར་གྱུར་པའི་ཆོས་བཞི་གསུངས་ཏེ། བཞི་གང་ཞེ་ན། སྲོག་གཅོད་པ། མ་
བྱིན་པར་ལེན་པ། མི་ཚངས་པར་སྤྱོད་པ། རྫུན་དུ་སྨྲ་བ་བཞི་སྤོངས་དགོས་པར་གསུངས་པས་ཇི་
ལྟར་ཁྱོད་གནས་འདི་ལྟ་བུ་ལ་མི་སྤྱོད་དམ། དེས་མི་སྤྱོད་ལགས་བྱ། ཡང་བཅོམ་ལྡན་འདས། ཞེས་
པ་ནས། གཟིགས་པ་དེས་དེ་ལྟར་རབ་ཏུ་བྱུང་བ་དང༌། བསྙེན་པར་རྫོགས་པ་ལ་དགེ་སྦྱོང་དུ་བྱེད་པའི་
ཆོས་བཞི་གསུངས་ཏེ། བཞི་གང་ཞེ་ན། གཤེ་ཡང་སླར་མི་གཤེ། ཁྲོས་ཡང་སླར་མི་ཁྲོ། བརྡེགས་
ཀྱང་སླར་མི་བརྡེགས། མཚང་བྲུས་ཀྱང་སླར་མཚངས་མི་འབྲུ་བ་དེས་ཇི་ལྟར་ཁྱོད་གནས་འདི་ལྟ་
བུ་ལ་སྤྱོད་དམ། དེས་སྤྱོད་ལགས། ཞེས་བརྗོད། དེ་དག་ནི་ཁོ་བོས་ཁྱོད་ལ་བསླབ་པའི་གཞི་ཆེ་ལོང་
རགས་རིམ་ཙམ་ཞིག་བརྗོད་པ་ཡིན་གྱིས། རྒྱས་པར་ནི་རང་གི་འདུལ་པའི་སྡེ་སྣོད་སོགས་དང་ཟླ་
བ་ཕྱེད་ཕྱེད་ཅིང་སོ་སོར་ཐར་པའི་མདོ་འདོན་པ་ལས་ཀྱང་ཤེས་པར་བྱ་དགོས། མདོར་ན་དོན་ཧྲིལ་
གྱི་དྲིལ་ན། བསྙེན་པར་རྫོགས་ནས་ལོ་བརྒྱ་ལོན་པའི་དགེ་སློང་གིས་གང་ལ་བསླབ་པར་བྱ་བ་དེ་
ལ། དེ་རིང་བསྙེན་པར་རྫོགས་པའི་དགེ་སློང་གིས་ཀྱང་སློབ། དེ་རིང་གི་བསྙེན་པར་རྫོགས་པའི་
དགེ་སློང་གིས་གང་ལ་བསླབ་པར་བྱ་བ་དེ་ལ། བསྙེན་པར་རྫོགས་ནས་ལོ་བརྒྱ་ལོན་པའི་དགེ་སློང་
གིས་ཀྱང་སློབ་དགོས་པའི་ད་ཐུགས་ལ་བཞག་ནས་ཕྱག་ལེན་ལ་ཐེབ་པར་མཛོད། ཁྱོད་ཀྱི་དགེ་
སློང་གི་སྡོམ་པ་ཐོང་པ་དེ། མཁན་པོའི་བཀའ་དྲིན་ལས་བྱུང་བ་ཡིན་ཏེ། མཁན་པོ་རང་གིས་བགྱིས་
པར་འོས་པ་རྣམས་རང་གི་བགྱིས། གཞན་ལ་བཅོལ་འོས་པ་རྣམས་གཞན་ལ་བཅོལ་བ་ལས་གྲུབ་
པ་ཡིན་པས། མཁན་པོའི་ཕྱོགས་ལ་ཡར་ཕྱག་གསུམ་འཚོལ་ལ། མཁན་པོ་རིན་པོ་ཆེ་བཀའ་དྲིན་
ཆེ་ལགས། ཞེས་བརྗོད་ཅིང༌། དེ་ལྟར་བྱས་པ་དང༌། དགེ་འདུན་རྣམས་ཀྱིས་མེ་ཏོག་གཏོར། སྨོན་ལམ་བཞི་བཏབ། བསླབ་པ་གསུམ་
ལྡན་སོགས་དང་། ཁྲིམས་ཀྱི་ཚུལ་ཁྲིམས་སྐྱོན་མེད་ཅིང༌། །ཞེས་སོགས་ཀྱང་བརྗོད། འདུལ་བ་རྒྱ་མཚོའི་གླིང་ནས་ལེགས་
བྱུང་བའི། །ཡིད་བཞིན་ནོར་འདྲའི་ཆོ་ག་རྣམ་དག་འདི། །རྙེད་དཀའི་དལ་འབྱོར་བུམ་བཟང་ལྟ་བུ་འདི། །རྣམ་དག་ཚུལ་ཁྲིམས་ནོར་གྱིས་གང་བར་
62

འདུལ་བའི་ལས་ཆོག་ཉེར་མཁོ་བསྡུས་པ།
ཤོག །ལས་ཆོག་ངག་སྒྲིགས་འདི་ཡིས་ནི། །འདོན་ཆ་གང་མིན་སེར་གྱིས་ཕྱེ། །དཀར་དམར་སྡོམ་པ་འབྲིང་བོ་ཡིན། །དཀར་ །དཀར་སྐྱང་ཤིན་ཏུ་བསྡུས་
པའོ། །འདུལ་བའི་ལས་ཆོག་ཉེར་མཁོ་འདི་ནི། རྗེ་བཙུན་འཇམ་དབྱངས་བཞད་པའི་རྡོ་རྗེས་མཛད་པ པའོ། །མ་དཔེ་
དུ་མར་མཛད་བྱང་འདི་ལྟར་ལ། ལུང་རྒྱུན་ཡང་ཡོད་འདུག་ཀྱང༌། འགའ་ཞིག་གིས༧ ཀུན་མཁྱེ
བླ་མས་འབོགས་ཆོག